પંડ્યાના જણાવ્યા પ્રમાણે ડાયમંડ જ્વેલરીની નિકાસ નાણાકીય વર્ષ ૨૦૧૫-૧૬માં ઘટીને ૩૧ અબજ ડોલરની સપાટીએ આવી ગઇ છે. ગુજરાતમાં નાના પોલિશિંગ એકમોમાં તૈયાર થયેલા ડાયમંડને રાજ્ય બહાર મહારાષ્ટ્ર કે અન્ય રાજ્યમાં મોકલવામાં આવે તો તેના ઉપર જીએસટી લગાવવાનું સરકારનું કોઇ પણ પગલું એકથી વધુ ટેક્સ બોજો પડશે, જેના કારણે વૈશ્વિક લેવલે હરીફાઇમાં ટકી રહેવું મુશ્કેલ થશે. તેમણે જણાવ્યું નિકાસ માટે તૈયાર કરવામાં આવેલા ડાયમંડ તથા જ્વેલરી પર કોઇ ટેક્સ લાગતો નથી. જ્યારે સ્થાનિક વેચાણ પર બે ટકા ટેક્સ એટલે કે એક ટકો વેટ અને એક ટકો એક્સાઇઝ ડ્યૂટી લાદવામાં આવે છે. આ ટેક્સ સિસ્ટમ જીએસટીમાં પણ ચાલુ રાખવાની માગ કરવામાં આવી છે.